ทองคำปิดร่วง 17.8 ดอลลาร์
สัญญาทองคำตลาดนิวยอร์กปิดร่วงลง 17.8 ดอลลาร์ปิดที่ 1,649.1 ดอลลาร์/ออนซ์ แรงเทขายทุบ
12 ก.พ. 2556

สัญญาทองคำตลาดนิวยอร์กปิดร่วงลง 17.8 ดอลลาร์ปิดที่ 1,649.1 ดอลลาร์/ออนซ์ แรงเทขายทุบ
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 17.8 ดอลลาร์ หรือ 1.1% ปิดที่ 1,649.1 ดอลลาร์/ออนซ์
สัญญาทองคำร่วงลงต่ำกว่าระดับเฉลี่ย 200 วันที่ระดับ 1,665.1 ดอลลาร์/ออนซ์ เนื่องจากแรงขายทางเทคนิค เนื่องจากนักลงทุนมีท่าทีระมัดระวังการซื้อขายก่อนที่จะรับทราบผลการประชุมกลุ่ม G7 ซึ่งจะมีขึ้นสัปดาห์นี้ โดยคาดว่าแถลงการณ์ภายหลังการประชุมจะมุ่งเน้นในเรื่องอัตราแลกเปลี่ยน รวมถึงประเด็นที่หลายประเทศพยายามกดค่าเงินของตนเองเพื่อกระตุ้นการส่งออกและการเติบโตทางเศรษฐกิจ
นักวิเคราะห์คาดว่า แนวรับของสัญญาทองคำจะอยู่ที่ 1,645 ดอลลาร์/ออนซ์ และหากสัญญาทองคำเคลื่อนตัวลงต่ำกว่าระดับดังกล่าว ก็มีแนวโน้มว่าสัญญาจะร่วงลงอีกในสัปดาห์ข้างหน้า